
      Dels pecats del piu, Déu se’n riu,


      i els de la xona, la Mare de Déu els perdona.


      


      


      Dita popular del País Valencià

    

  


  
    
   
      



    


    
      TREMPANT T’EMPAITO

    

  


  
    MAMANT PIU, LLEPANT CAU


    
      Oficiàvem amb desfici


      i no sabíem dir prou.


      Capiculats xarrupàvem.


      Collons, quin seixanta-nou!

    

  


  
    M’AGRADA XUCLAR-TE ELS PITS


    
      M’agrada xuclar-te els pits


      i acaronar el teu cos càlid,


      demorant-me a l’entrecuix,


      i notar-me els dits humits,


      i sentir que et ve l’orgasme


      i esclates en uns grans crits.

    

  


  
    PLENA DE SEMEN


    
      Plena de semen, diria Ausiàs,


      si et veiés ara els pits i la cara.


      Jo desvario, dret al teu davant.


      Tu, fina amant, m’escures la cigala.

    

  


  
    PUBIS CONTRA PUBIS


    
      Pubis contra pubis —oh!,


      en el teu cau el meu cuc—,


      tu em cavalques i et desboques


      i jo paro el cop com puc.

    

  


  
    BARRETINAIRES


    
      Ara, xiquets, per cardar,


      barretina, barretina.


      Grec, francès o català,


      barretina per cardar.

    

  


  
    L’ARRABASSADA?


    
      En deia l’Arrabassada


      tal com sol dir-ne tothom.


      Me la hi vas mamar dos cops


      en el cotxe del teu home


      tot tornant de Sant Cugat


      un bon vespre de tardor.

      Ara en dic la Remamada.


    

  


  
    PERRUQUERA I MASSATGISTA


    
      Quan em fas aquells massatges


      a la crosta del cervell,


      m’aclareixes les imatges


      i em fas trempar, Meritxell.

    

  


  
    ESCALFEÏMENT TELEFÒNIC


    
      Et plauen molt els diàlegs calents


      tot masturbant-te, enganxada al telèfon,


      cames obertes, entrecuix ardent.


      


      



      Dius que voldries parlar més sovint,


      que et fa feliç lliurar la fantasia


      en audició de veus i de sospirs.


      


      


      Jo, per complaure’t, faig sempre un incís.


      Així que truques canta la cigala


      i saps prou bé que refila feliç.


      


      


      Però en aquesta festa filharmònica


      que et muntes sola al pis, morbosa Mònica,


      també és feliç, oidà!, la telefònica.

